Referat fra

**Schakklubben av 1911s**

**generalforsamling**

Mandag 11.mars 2019 kl. 19.11

Formann Geir Nesheim ønsket velkommen til møtet. Geir Nesheim ble valgt til ordstyrer. Referent; Jørgen Tveraabak.

1. Innkalling til generalforamling og dagsorden godkjennnes uten innsigelser
2. Årsberetning for 2018 gjennomgås. Ved gjennomgang etterspørres det ifm. pkt 5 (gjennomgang av vinnere av de forskjellige avholdte turneringer) statistikk og systematisering av resultater fra diverse klubbturneringer opp igjennom tidene og ønske/håp fra generalforsamlingen at en statistikkinteressert- og kyndig person i klubben kunne tenke seg å gjøre noe ut av dette.
3. Regnskap med revisjonsberetning gjennomgås og redegjøres for av kasserer Harald Furnes. Høyere inntekter (særlig ifm. Grefsenkolen og OM-arrangement) og lavere utgifter enn budsjettert bidro til pent overskudd. Egenkapitalen er nå rekordhøy og man overveier å plassere midler utover nødvendig likviditet i andre aktiva enn bankinnskudd (for eksempel aksjefond).

Regnskap vedtas av generalforsamlingen

1. Valg:

A)
Valgkomiteens innstilling til nytt styre vedtas. Det nye styret består av Geir Nesheim (styreleder/gjenvalg), Jørgen Tveraabak (nestleder/gjenvalg), Harald Furnes (kasserer/gjenvalg), Finn Møller (materialforvalter/gjenvalg), Christian Poppe (styremedlem/gjenvalg) og Frode Urkedal (eliteansvarlig/ny etter Torbjørn R Hansen som hadde frasagt seg gjenvalg). Nettredaktør Helge Fjellestad går også ut av styret etter eget ønske.

Rollen som turneringssjef har stått midlertidig tom i flere år. Valgkomiteen anser det som nødvendig at vervet blir et delt ansvar.
Rollen som nettredaktør står midlertidig tom. Inntil videre har Glen Robert Monsen sagt seg villig til å fylle denne rollen. Styret får fullmakt til å supplere denne posten. Valgkomiteen fortsetter arbeidet med å finne kandidater.

B)

Revisor: Torstein Bae (ny)

Vararevisor: Xue Jia Qi (ny)

C)
Valgkomite gjenvelges.

Generalforsamlingen avsluttes.

Oslo den 20.03.19

Jørgen Tveraabak (referent)